**Zápisnica č. 4/13**

**Zo zasadnutia ŠTK SZRK**

**Termín, miesto:** 3 .12.2013, Piešťany

**Prítomní:** Milan Oršula, Miroslav Haviar, Dušan Šinka, Boris Bergendi

**Neprítomný:** Ľuboš Kunc,

**Program rokovania:**

1. Kontrola plnenia úloh z posledného zasadnutia ŠTK
2. Kalendár rýchlostnej kanoistiky na rok 2014
3. Prerokovanie záverov z konferencie SZRK, seminára rozhodcov a trénerskej rady
4. Rôzne

**K bodu 1**

1. ŠTK konštatuje, že splnenie úlohy zabezpečiť výpis problematiky z hlásení HR z jednotlivých pretekov k termínu 9.11.2013 pre potreby konferencie bolo pripravené nedostatočne.
2. Pre ~~oneskorené zaslanie pozvánky sekretariátom zväzu k disciplinárnemu prerokovaniu~~ neskorú dohodu členov ŠTK o termíne zasadnutia ohľadne disciplinárneho prerokovania (Koczkas) a tým i ospravedlnenie pozvaného z rokovania sa tento bod odkladá na začiatok roku 2014

**K bodu 2**

ŠTK akceptuje pripomienky trénerskej rady k zaradeniu jednotlivých pretekov do hodnotenia v rámci súťaže SP. V smernici pre SP v roku 2014 budú zaradené preteky majstrovské (MSR dt., MSR kt.,MSR maratón) a Novácka 500-ka, Pohár SNP, Samária cup. K uvedenej problematike ŠTK ukladá vypracovať požiadavky pre usporiadateľa, ktoré musia byť v rámci zaradenia pretekov do hodnotenia v rámci SP na jednotlivých pretekoch splnené. Uvedené kritéria budú vypracované do 15. 12. 2013 s tým, že budú rozposlané vybraným usporiadateľom pretekov SP do 31.1.2014. Kritéria ukladá ŠTK vypracovať M. Haviarovi a D. Šinkovi.

ŠTK opätovne prerokovala termíny jednotlivých pretekov v roku 2014 a schválila v podobe uvedenej v prílohe č .1 zápisu z tohto rokovania. Odporúčané termíny pretekov zašle sekretariát na potvrdenie organizátorom.

**K bodu 3**

Prerokovanie jednotlivých záverov postupne:

* Spoločné čítanie pravidiel rozhodcov a trénerov na jar 2014 sa neuskutoční. Uskutoční sa čítanie pravidiel rozhodcami. Tréneri môžu predložiť svoje pripomienky v priebehu sezóny 2014 na ŠTK,
* ŠTK opätovne prerokovala poplatok za dohlášku na pretekoch vo výške 10,- € a potvrdila pozitívny dopad výšky poplatku na organizáciu podujatí (porada a prvý štart), aj na základe možnosti prihlásiť pretekárov na preteky 3 dni pred prvým štartom, čo je skrátenie termínu oproti minulosti (14dní),
* Interval medzi začiatkom porady a prvým štartom (90 minút) považuje aj ŠTK pri väčšine pretekov za zbytočne dlhý. Čas prvého štartu sa upraví v budúcoročných propozíciách. (uložené B. Bergendimu),
* Návrhy pre vylepšenie systému Baracuda prerokuje s M. Kačicom M. Haviar a B. Bergendi,
* ŠTK prerokovala sťažnosti ohľadne držania/nápomoci pretekárov na štarte počas M-SR, KT v Piešťanoch. Hodnotenie jej sťažila absencia zápisu/protestu ohľadne tejto skutočnosti v správe HR,
* ŠTK diskutovala o zabezpečení kamier na štarte a na obrátke. Zhodnotila požiadavku ako nerealizovateľnú,
* ŠTK nesúhlasí s výnimkou prihlasovania sa rozhodcov na preteky nastávajúcej sezóny iným spôsobom ako cez systém Baracuda,
* ŠTK diskutovala ohľadne vyhradenia priestoru pre rozhodcov na štarte. Situácia a možnosti vyhradenia na jednotlivých pretekoch sú rôzne. ŠTK odporučí organizátorom zabezpečiť dostatočné vyhradenie.
* ŠTK pri plánovaní počtu rozhodcov na jednotlivé preteky nastávajúcej sezóny zohľadní návrh rozhodcov o zvýšenie počtu rozhodcov na prvej obrátke na dlhých tratiach dočasným presunom rozhodcu z inej pozície, alebo zvýšením počtu rozhodcov na pretekoch o jedného,

**K bodu 4**

1. ŠTK prerokovala požiadavku KRK Vinohrady Bratislava k termínu zasielania prihlášok na Rozlúčkove preteky 2014 a konštatuje, že bude akceptovať konečný termín zaslania prihlášok , ktorý si KRK Vinohrady navrhne do propozícii pretekov.
2. ŠTK ukladá predsedovi vykonať opatrenia k zlepšeniu organizačnej činnosti komisie rozhodcov v termíne do 31. 1. 2014.
3. ŠTK zobrala na vedomie uskutočnené školenie nových rozhodcov (trieda I.) v počte 24, a zvýšenie kvalifikácie dvoch rozhodcov (na triedu II). Všetci absolvovali záverečnú skúšku úspešne.
4. Členovia ŠTK si do nasledujúceho zasadnutia pripravia návrhy na zmeny v pravidlách,

Zapísal: Milan Oršula

Overené prítomnými internetovou komunikáciou